वोटर्स को लुभाने के लिए बांटी जा रही शराब और मुर्गा? जानिए वायरल हो रहे वीडियो का सच
arnataka Assembly Election 2023: Viral Video of Liquor and Chicken Distribution कर्नाटक में कल यानी 10 मई को विधानसभा चुनाव हैं। राज्य में होने वाले चुनावों से पहले सोशल मीडिया पर ‘कर्नाटक इलेक्शन’ के कॉन्टेक्स्ट में कुछ वीडियो शेयर किए जा रहे हैं।
कर्नाटक में कल यानी 10 मई को विधानसभा चुनाव हैं। राज्य में होने वाले चुनावों से पहले सोशल मीडिया पर ‘कर्नाटक इलेक्शन’ के कॉन्टेक्स्ट में कुछ वीडियो शेयर किए जा रहे हैं। इन वीडियोज के साथ अलग- अलग दावे हैं, जैसे कर्नाटक में इलेक्शन कैंपेन के दौरान शराब और मुर्गे बांटे जा रहे हैं।
वहीं, दावा ये भी है कि दिल्ली से पॉलिटिशियन्स नेट बैंकिंग या आरटीजीएस नहीं बल्कि गुपचुप तरीके से गाड़ियों के टायर में नोटों की गड्डियां छिपाकर कर्नाटक भेज रहे हैं। इन दावों में कितनी सच्चाई है आइए देखते हैं...
केस - 1
narasimhas नाम के ट्विटर यूजर ने कर्नाटक चुनावों के कॉन्टेक्स्ट में एक वीडियो शेयर किया। वीडियो में देखा जा सकता है कि एक युवक गाड़ी के टायर से एक के बाद एक नोटों की कई गड्डियां निकाल रहा है। ृइस वीडियो के साथ कैप्शन में लिखा है- RTGS, NEFT, IMPS और मोबाइल बैंकिंग को भूल जाइए। दिल्ली के पॉलिटिशियन्स ने कर्नाटक में फंड्स ट्रांसफर करने के लिए एक नई तरकीब खोजी है।
(अर्काइव)
अब जानिए क्या है वीडियो की सच्चाई 
वीडियो की पड़ताल में सामने आया कि यह पूरा मामला 2023 का नहीं बल्कि 2019 का है। आयकर विभाग ने एक कार के स्पेयर टायर से 2.30 करोड़ रुपए जब्त किए थे। यह पैसे बेंगलुरु से शिवमोग्गा ले जाए जा रहे थे। हमें इस खबर से जुड़ा एक ट्वीट भी मिला जो न्यूज एजेंसी ANI ने शेयर किया था।
वहीं, कुछ कीवर्ड्स गूगल पर शेयर करने पर हमें NDTV की एक रिपोर्ट भी मिली जिसमें इस पूरी घटना का जिक्र किया गया था।
हमारी पड़ताल से यह स्पष्ट होता है कि कर्नाटक चुनावों के कॉन्टेक्स्ट में वायरल हो रहा यह वीडियो पूरी तरह से गलत और भ्रामक है।
केस - 2
कर्नाटक इलेक्शन के कॉन्टेक्स्ट में एक अन्य वीडियो Professor H D Bhartiya नाम के यूजर ने फेसबुक पर शेयर किया। वीडियो में कुछ नेता लोगों के बीच शराब और मुर्गा बांटते हुए नजर आ रहे हैं। Professor H D Bhartiya ने इस वीडियो के साथ एक कैप्शन भी लिखा है - कर्नाटक चुनाव में एक निर्दलीय उम्मीदवार डंके की चोट मुर्गा-दारू बांटते हुए।
अब जानिए क्या है वीडियो की सच्चाई 
यह वीडियो साल 2022 का है और कर्नाटक नहीं बल्कि तेलंगाना का है। असल में तेलंगाना के मुख्यमंत्री के.सी राव (KCR) ने राष्ट्रीय पार्टी की शुरुआत करने का एलान किया था। इसी खुशी में TRS नेता राजनाला श्रीहरि ने एक स्टाल लगाकर लोगों के बीच मुर्गा और शराब बांटना शुरू कर दिया था।
वहीं, कुछ कीवर्ड्स गूगल पर शेयर करने पर हमें Indian Express की एक रिपोर्ट भी मिली जिसमें इस पूरी घटना का जिक्र किया गया था।
हमारी पड़ताल से यह स्पष्ट होता है कि कर्नाटक चुनावों के कॉन्टेक्स्ट में वायरल हो रहा यह वीडियो पूरी तरह से गलत और भ्रामक है।
रोज आधा लीटर दूध या हर महीने भत्ता : कर्नाटक में चुनाव जीतने पर क्या-क्या मुफ्त देंगीं BJP और कांग्रेस?
कर्नाटक में बुधवार को विधानसभा चुनाव के लिए वोट पड़ेंगे। कांग्रेस, BJP और JDS ने वोटर्स को लुभाने के लिए पूरा जोर लगा दिया है। किसी ने अपने मैनिफेस्टो में मुफ्त दूध और अनाज का वादा किया है तो किसी ने किसान के बेटे से शादी करने वाली लड़की को 2 लाख रुपए देने का ऐलान किया है।
हमने कर्नाटक की तीनों प्रमुख पार्टियों के मैनिफेस्टो का एनालिसिस किया। भास्कर एक्सप्लेनर में जानेंगे पार्टियों के बड़े वादे और मुफ्त की योजनाओं की वोटों में बदलने की संभावना। पढ़ें पूरी खबर...